**Adatvédelmi nyilatkozat a látogatók részére - látogatásokhoz kapcsolódó tesztelés**

**Az adatvédelmi nyilatkozat célja**

Jelen adatvédelmi nyilatkozat arról nyújt tájékoztatást, hogy milyen adatok megadását kérjük a Covid-19 tesztelési program keretében, miért kérjük ezeket az adatokat, hogyan biztosítjuk a személyes adatok védelmét, illetve mit tehet Ön abban az esetben, ha úgy gondolja, hogy ez nem megfelelően történik.

Ez a nyilatkozat az Igazságügyi Minisztérium (MoJ) és Őfelsége Börtön- és Pártfogó Felügyelői Szolgálata (HMPPS) által kezelt és feldolgozott adatokra vonatkozik a Covid tesztelési program keretében. Az Egészségügyi és Szociális Osztály (DHSC) adatkezelő, az Igazságügyi Minisztérium (MoJ) és Őfelsége Börtön- és Pártfogó Felügyelői Szolgálata (HMPPS) adatfeldolgozók.

**COVID 19 Tesztelési Program**

Őfelsége Börtön- és Pártfogó Felügyelői Szolgálata (HMPPS) az Egészségügyi és Szociális Osztállyal (DHSC), a Nemzeti Egészségügyi Szolgálattal (NHS) és a Közegészségügyi Intézettel (PHE) együttműködve valósítja meg a folyamatban lévő tesztelési programot.

**A tesztelési program önkéntes, így nem kötelező részt vennie**, de a részvétele segíthet a Börtön- és Pártfogó Felügyelői Szolgálatnak abban, hogy a börtönökben élők és dolgozók, a próbaidőn vagy feltételes szabadlábon levők, a pártfogó felügyelettel foglalkozók, és családjaik védelmét biztosítsák a vírus elterjedésének csökkentésével.

A tesztelés egy önállóan elvégezhető tesztet foglal magában, melyet a program keretében kapott tesztcsomaggal végezhet el vagy a közösségben is hozzáférhet. Ugyanazon tampon használatával mintát vesz a torok hátsó részéből, majd ezt követően az orrából is, és a mintát az utasításoknak megfelelően feldolgozza.

Minden tesztcsomag egyedi vonalkóddal rendelkezik, ami a teszteredmény regisztrálására szolgál a DHSC weboldalán, mely regisztráció lehetővé teszi, hogy az eredményt beazonosítsák az Ön által megadott és a regisztrációkor kért személyes adatok alapján.

**A közvetlenül Öntől kapott adatok**

Ha beleegyezik a részvételbe, a következőkre kérjük:

Regisztrálja a saját tesztjét a személyes adatainak megadásával az Egészségügyi és Szociális Osztály (DHSC) részére. A koronavírus tesztelésre vonatkozó teljes adatvédelmi nyilatkozatuk elérhető itt: <https://www.gov.uk/government/publications/coronavirus-covid-19-testing-privacy-information/testing-for-coronavirus-privacy-information>

Amikor elvégzi a tesztet, vagy Ön fogja feldolgozni a teszteredményt (pozitív, negatív vagy nem értékelhető) vagy ha a börtön dolgozza fel a tesztet, akkor értesítik az eredményről, de nem kérnek semmilyen további személyes adatot Öntől, a nevén kívül.

Ha önállóan végezte el a tesztet, akkor az eredményét a látogatóközpont személyzetének kell bemutatnia a börtönben, akik ezután értesítik a látogatóterem személyzetét arról, hogy a fizikai érintkezés lehetséges lesz Ön és a látogatott személy között.Értesítjük azt a személyt, akit meglátogatni szándékozott, ha az Ön teszteredménye pozitív és emiatt a látogatás nem történhet meg.

A tesztelésre és nyomkövetésre vonatkozó országos folyamatok érvényesek minden tesztelésre és az Ön által látogatott személy további tesztelésére is. Ez összhangban van az Egészségügyi és Szociális Osztály jogalapjával (Egyesült Királyság, Általános Adatvédelmi Rendelet - GDPR 6. cikk (1) bekezdés (e) pont - közérdekből történő hivatali feladatok végrehajtása).

**Az adatgyűjtés, valamint az adatok felhasználásának "törvényes alapja" és oka**

Őfelsége Börtön- és Pártfogó Felügyelői Szolgálata a következő jogszabály alapján kezelheti az Ön személyes adatait: Általános Adatvédelmi Rendelet (GDPR) 6. cikk (1) bekezdés (e) pont - az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges

A személyes adatok kezeléséhez további jogalapot biztosít a következő: Általános Adatvédelmi Rendelet (GDPR) 9. cikk (2) bekezdés (i) pont - az adatkezelés a népegészségügy területét érintő közérdekből szükséges

**Az Ön jogai, mint az adatok tulajdonosa**

**Általános Adatvédelmi Rendelet (GDPR)**

A törvény értelmében számos joggal rendelkezik az adatok tulajdonosaként és ez a tesztelési program nem veszi el, illetve nem is korlátozza ezen jogait.

Ezek a jogok a következők:

* jogában áll másolatot kérni az adatairól – joga van ahhoz, hogy bármely felhasznált adatáról másolatot kérjen
* jogában áll az adatait módosítani – joga van ahhoz, hogy az Önnel kapcsolatban tárolt adatok módosítását kérje, amennyiben úgy gondolja, hogy azok tévesek
* jogában áll az adatok felhasználását korlátozni – kérheti az Önnel kapcsolatban tárolt adatok felhasználásának korlátozását, például: ha úgy gondolja, hogy az adat téves

Ha szeretné a fentiekben ismertetett jogok valamelyikét gyakorolni vagy kérdése merül fel vagy szeretne panaszt tenni a személyes adatainak felhasználásáról a tesztelési programban, akkor először lépjen kapcsolatba Őfelsége Börtön- és Pártfogó Felügyelői Szolgálatával a probléma megoldása érdekében. Az illetékes csoportot megkeresheti levélben vagy e-mailt írhat a HMPPS-rendszer helyreállítással foglalkozó csoportjának (HMPPS Regime Recovery Testing Team) vagy az Igazságügyi Minisztérium Adatvédelmi Biztosát is megkeresheti, ahogyan azt lentebb részletezzük. Előfordulhat, hogy Őfelsége Börtön- és Pártfogó Felügyelői Szolgálatának együtt kell működnie társszervezetekkel a probléma megoldásához.

Ha ezután sem elégedett, akkor az[Információügyi Biztos irodájánál tehet panaszt](https://ico.org.uk/). Az elérhetőségeit lentebb találja.

**Az adatok megosztása más szervezetekkel**

Soha nem adjuk át a személyes adatait egy civilnek vagy olyan személynek, aki nem a partnereink alkalmazásában áll, például: nem adjuk át a személyes adatait egy információszabadság keretében benyújtott kérelem válaszaként.

Kivételt képez ez alól, ha Ön a látogatás előtt elvégez egy tesztet és az eredménye pozitív, melynek következtében a látogatás nem történhet meg - ilyen esetekben értesítjük az elmaradás okáról azt a személyt, akit meglátogatott volna.

**Az Ön adatainak tárolása**

Az a helyszín, ahol regisztrálta az adatait, kezeli és tárolja az adatait biztonságos módon. A személyes adatait kizárólag a fenti célokra használják fel, azokat biztonságosan tárolják korlátozott hozzáféréssel, csak a szükséges ideig őrzik meg és a Börtön- és Pártfogó Felügyelői Szolgálat nyilvántartásokra, megőrzésre és letétbe helyezésre vonatkozó ütemterve szerint semmisítik meg.

A személyes adatait a Covid 19 járvány végét követő 8 évig tárolják.

A beleegyező nyilatkozatokat a Covid 19 járvány végét követő 8 évig tárolják.

|  |  |  |
| --- | --- | --- |
| **További információkért a Covid tesztelési programról és az Ön által megadott adatok felhasználásának módjáról:**Igazságügyi Minisztérium Adatvédelmi Biztos 3. emelet, Postapont: 3.20 10 South Colonnades LondonE14 4PUE-mail cím:HMPPSRegimeRecoveryTestingTeam@justice.gov.uk | **Az Őfelsége Börtön- és Pártfogó Felügyelői Szolgálata által tárolt további adatokról:**Igazságügyi Minisztérium Adatvédelmi Biztos 3. emelet, Postapont: 3.20 10 South Colonnades LondonE14 4PUE-mail cím: data.privacy@justice.gov.uk | **Független tanácsadásért az adatvédelemről, például: ha aggasztja, hogy az adatait hogyan kezelik:**Információügyi Biztos Irodája Wycliffe House Water Lane Wilmslow Cheshire SK9 5AF Telefonszám: 0303 123 1113 www.ico.org.uk |

**Elérhetőségek**